Diari Oficial de la Generalitat Valenciana


Sumari del DOGV 8261, del 26-03-2018 (2018/2936)

RESOLUCIÓ de 16 de març de 2018, del Servei Territorial de Transports de Castelló, per la qual s'autoritzen a prendre servei en l'àrea de prestació conjunta de Castelló els titulars d'autoritzacions de taxi de l'àmbit funcional d'Orpesa i viceversa, amb ocasió del festival San San de Benicàssim.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2936


Data del document
:   16-03-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 16 de març de 2018, del Servei Territorial de Transports de Castelló, per la qual s'autoritzen a prendre servei en l'àrea de prestació conjunta de Castelló els titulars d'autoritzacions de taxi de l'àmbit funcional d'Orpesa i viceversa, amb ocasió del festival San San de Benicàssim.  
 [2018/2936]  
L'article 21.3 de la Llei 13/2017, de 8 de novembre, de la Generalitat, del taxi de la Comunitat Valenciana, establix que en cas de situacions temporals en què s'espere afluència de persones viatgeres que no puguen ser ateses pels taxis de l'àmbit funcional corresponent, la conselleria competent en matèria de transports podrà autoritzar que operen en aquest els taxis residenciats en altres àmbits limítrofs o pròxims i a tarifa pròpia de l'àmbit de residència de l'autorització, o si és el cas, a tarifa interurbana.  
La celebració durant els dies 29, 30 i 31 de març de 2018 del festival San San a Benicàssim suposarà un important increment de les necessitats de mobilitat en el dit municipi i el seu entorn. A l'efecte de garantir una oferta de servei de taxi adequada a l'increment de la demanda d'aquest servei de transport durant els dies de la celebració, es considera oportú permetre la presa de servei a les persones titulars de les autoritzacions de taxi residenciades a Orpesa en l'àrea de prestació conjunta de Castelló i viceversa.  
Per l'anterior, a proposta de les associacions representatives del sector, i d'acord amb el que disposa l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Autorització presa de servei  
Durant els dies 28, 29, 30, 31 de març i 1 d'abril de 2018, els titulars de les autoritzacions de taxi de l'àmbit funcional d'Orpesa podran prendre servei en l'àrea de prestació conjunta de Castelló, i els titulars d'autoritzacions de taxi de l'àrea de prestació conjunta de Castelló podran prendre servei en l'àmbit funcional d'Orpesa.  
  
  
Segon. Tarifes  
D'acord amb el que establix l'article 18.2 de la Llei 13/2017, de 8 de novembre, de la Generalitat, del taxi de la Comunitat Valenciana, seran aplicables les tarifes interurbanes per a tots els serveis objecte de la present autorització, per tindre inici en un àmbit funcional i destí en un àmbit funcional distint, les quals s'aplicaran en la totalitat del trajecte del servei.  
La present resolució es dicta per delegació de competències de la Direcció General d'Obres Públiques, Transport i Mobilitat, ordenada per la Resolució de 8 de maig de 2017, de delegació de funcions en els Serveis Territorials de Transports (DOGV 8052, 31.05.2017). La resolució adoptada es considera dictada per l'òrgan delegatori. Tot això de conformitat amb els articles 63 de la Llei 5/1983, de 30 de desembre, del Consell, i article 9 de la Llei 40/2015, d'1 d'octubre, de règim jurídic del sector públic.  
  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes a comptar des de l'endemà de la seua publicació en el Diari Oficial de la Generalitat Valenciana, d'acord amb el que establixen els articles 121 i 122 de la Llei 39/2015, d'1 d'octubre, de procediment administratiu comú de les administracions públiques, sense perjudici que s'utilitze qualsevol altre que es considere oportú.  
  
Castelló de la Plana, 16 de març de 2018.- La cap del Servei Territorial de Transports: M.ª Teresa Gras Huerta.